India News: बैंकों के कंसोर्टियम के साथ धोखाधड़ी, सीबीआई ने बुलंदशहर स्थित फर्म के परिसरों की तलाशी ली - fraud with banks consortium: cbi searches premises of firm based in bulandshahr | Navbharat Times
ELECTION_TOPBAND_1596805940528
fraud with banks consortium: cbi searches premises of firm based in bulandshahr
बैंकों के कंसोर्टियम के साथ धोखाधड़ी, सीबीआई ने बुलंदशहर स्थित फर्म के परिसरों की तलाशी ली
नयी दिल्ली, दो जुलाई (भाषा) आईडीबीआई बैंक के नेतृत्व वाले सात बैंकों के एक कंसोर्टियम के साथ कथित रूप से 424.07 करोड़ रुपये की धोखाधड़ी के मामले में सीबीआई ने बृहस्पतिवार को बुलंदशहर स्थित संतोष ओवरसीज लिमिटेड और उसके निदेशक सुनील मित्तल के परिसरों की तलाशी ली। उन्होंने बताया कि इस सिलसिले में उत्तर प्रदेश के बुलंदशहर और दिल्ली में तलाशी की गई। अधिकारियों ने बताया कि जांच एजेंसी ने बैंकों के कंसोर्टियम से मिली एक शिकायत के आधार पर कंपनी और मित्तल पर मामला दर्ज किया है, जिसमें आरोप लगाया
भाषा | Updated: 02 Jul 2020, 09:45:00 PM IST
नयी दिल्ली, दो जुलाई (भाषा) आईडीबीआई बैंक के नेतृत्व वाले सात बैंकों के एक कंसोर्टियम के साथ कथित रूप से 424.07 करोड़ रुपये की धोखाधड़ी के मामले में सीबीआई ने बृहस्पतिवार को बुलंदशहर स्थित संतोष ओवरसीज लिमिटेड और उसके निदेशक सुनील मित्तल के परिसरों की तलाशी ली। उन्होंने बताया कि इस सिलसिले में उत्तर प्रदेश के बुलंदशहर और दिल्ली में तलाशी की गई। अधिकारियों ने बताया कि जांच एजेंसी ने बैंकों के कंसोर्टियम से मिली एक शिकायत के आधार पर कंपनी और मित्तल पर मामला दर्ज किया है, जिसमें आरोप लगाया है कि उनके साथ 424.07 करोड़ रुपये की धोखाधड़ी की गई है। केंद्रीय जांच ब्यूरो (सीबीआई) ने आरोप लगाया है कि संबंधित पक्षों के साथ कंपनी ने भारी लेनदेन किया गया था जिनके पास टीआईएन पंजीकरण आदि नहीं थे। सीबीआई के प्रवक्ता आरके गौड़ ने कहा, ‘‘बृहस्पतिवार को दिल्ली और बुलंदशहर में आरोपियों के परिसरों में तलाशी ली गई, जिसमें कुछ अहम दस्तावेज़ और सामग्री बरामद हुईं।’’(यह आर्टिकल एजेंसी फीड से ऑटो-अपलोड हुआ है। इसे नवभारतटाइम्स.कॉम की टीम ने एडिट नहीं किया है।)
Web Title fraud with banks consortium: cbi searches premises of firm based in bulandshahr(Hindi News from Navbharat Times , TIL Network)